
PËR PËRCAKTIMIn e ÇMIMIT TË SHITJES SË ENERGJISË ELEKTRIKE PËR TË LICENCUARIT PËR PRODHIMIN E ENERGJISË ELEKTRIKE, NGA HIDROCENTRALET EKZISTUESE ME FUQI TË INSTALUAR DERI NË 10 MW  PËR VITIN 2008

Në mbështetje të neneve 9, 26, 27 dhe 28 të ligjit nr.9072, datё 22.5.2003 “Pёr sektorin e energjisё elektrike”, i ndryshuar,  në vendimin nr.5, datë 26.1.2007 “Për miratimin e metodologjisë së përcaktimit të çmimit të shitjes së energjisë elektrike për të licencuarit për prodhimin e energjisë elektrike nga HEC-et me fuqi të instaluar deri në 10 MW”, Bordi i Komisionerёve tё ERE–s në mbledhjen e tij të datës 24.12.2007, pasi shqyrtoi relacionin e paraqitur nga Departamenti i Tarifave dhe Çmimeve për përcaktimin  e çmimeve të shitjes së energjisë elektrike për të licencuarit për prodhimin e energjisë elektrike, nga hidrocentralet me fuqi të instaluar deri në 10 MW, për vitin 2008, 

VENDOSI:

1. Lënien në fuqi deri në datën 29 shkurt 2008 të vendimit nr.6, datë 26.1.2007 për çmimin unik të shitjes së energjisë elektrike nga të licencuarit për prodhimin e energjisë elektrike, nga hidrocentralet ekzistuese me fuqi të instaluar deri në 10 MW, për vitin 2008.
Ky vendim hyn në fuqi menjëherë dhe botohet  në Fletoren Zyrtare.

